黄宾虹谈：如何学国画？近世欧风东渐，单色画与彩色画之学说，木炭、铅笔、钢笔者为单色画，油画、水彩画、粉画为色彩画，标着学堂课程。青年学子向风西方美术，声势甚盛，而中国画学适承其凋敝之秋。余著有《中国画学衰敝论》，寻衅蹈瑕，遂为一时所排击。游学东瀛之士，目睹日本国之文部每设图画展览会，甄录东西两方新旧画派，并驾齐驱，不相优劣，或思参合于日本画学而调停之。
况观欧美诸国言美术者盛称东方，而于中国古画，恣意搜求，尤所珍爱，往往著之论说，供人常览。学风所扇，递为推移。由是而醉心欧化者侈谈国学，曩昔之所肆口诋诽者，今复委曲而附和之。余谓攻击者非也，而调和者亦非也；诋诽者非也，而附和者亦非也。入者主之，出者奴之，党同伐异，恒人之情也。学者资性纯粹，如未染之素丝，白之受采，尤为易易。
当其学师讲授，坐论一堂，耳不详六法三品之言(六法：一曰气韵生动，二曰骨法用笔，三曰应物象形，四曰随类赋彩，五曰经营位置，六曰传移模写。三品：气韵生动，出于天成，人莫窥其巧者，谓之神品；笔墨超绝，傅染得宜，意趣有余者，谓之妙品；得其形而不失规矩者，谓之能品。见《图绘宝鉴》)，目未睹南宗北宗之别（北宗：李思训父子着色山水，流传而为宋之赵幹、赵伯驹